b'\n_START_ARTICLE_\nS\xc3\xb8ren Krarup\n_START_SECTION_\nBiografi\n_START_PARAGRAPH_\nKrarup tog studentereksamen fra Christianshavns Gymnasium i 1957 og blev cand.theol. fra K\xc3\xb8benhavns Universitet i 1965._NEWLINE_Fra 6. september 1965 til sin pensionering i 2005 var han sognepr\xc3\xa6st i Seem og residerende kapellan ved Ribe Domkirke, han var tillige menighedsr\xc3\xa5dsformand._NEWLINE_Han var bestyrelsesmedlem for Studenterkredsen 1961-63. I perioden 2000-2001 repr\xc3\xa6senterede han Dansk Folkeparti i bestyrelsen for Danmarks Radio._NEWLINE_Siden 1965 er Krarup medudgiver af bladet Tidehverv, som han blev redakt\xc3\xb8r af i 1984._NEWLINE_I oktober 2000 blev han opstillet som Dansk Folkepartis kandidat i S\xc3\xb8nderborgkredsen og blev indvalgt i Folketinget for S\xc3\xb8nderjyllands Amtskreds den 20. november 2001._NEWLINE_Krarup har et omfattende forfatterskab bag sig, idet han i perioden 1960-2001 har udgivet 26 b\xc3\xb8ger. Is\xc3\xa6r via sin rolle i Tidehverv og som folketingsmedlem for Dansk Folkeparti har han haft stor indflydelse p\xc3\xa5 moderne dansk teologi og dansk nationalkonservativ politik.\n_START_SECTION_\nTidehverv, menneskerettigheder\n_START_PARAGRAPH_\nEn v\xc3\xa6sentlig del af S\xc3\xb8ren Krarups virke kritiserer menneskets \xe2\x80\x93 helt specifikt, den enkeltes \xe2\x80\x93 rolle i forhold til Gud. S\xc3\xb8ren Krarup anf\xc3\xa6gter s\xc3\xa5ledes menneskets ret til at s\xc3\xa6tte sig over Gud ved at opstille universelt g\xc3\xa6ldende regler, eksempelvis FN\'s konvention om menneskerettigheder, som han gentagne gange har kritiseret, og han har i forl\xc3\xa6ngelse heraf angrebet, hvad han kalder godhedsindustrien, der omfatter organisationer som Dansk Flygtningehj\xc3\xa6lp, Dansk R\xc3\xb8de Kors og forskellige NGO\'er. _NEWLINE_Som mods\xc3\xa6tning til disses aktiviteter, og is\xc3\xa6r i forhold til disses arbejde med flygtninge og indvandrere ("de fremmede") s\xc3\xa6tter S\xc3\xb8ren Krarup danskheden, luthersk kristendom og det nationale f\xc3\xa6llesskab. _NEWLINE_S\xc3\xb8ren Krarups teologisk baserede synspunkt er, at man ved opstillelse af generelle menneskerettigher, der har p\xc3\xa5st\xc3\xa5et evig gyldighed og g\xc3\xa6lder alle mennesker, g\xc3\xb8r disse til afguder. Dertil definerer S\xc3\xb8ren Krarup begrebet "n\xc3\xa6stek\xc3\xa6rlighed" meget sn\xc3\xa6vert, omfattende den umiddelbart n\xc3\xa6rmeste n\xc3\xa6ste og ikke menneskeheden som s\xc3\xa5dan._NEWLINE_"S\xc3\xa5dan er det med fordringen om k\xc3\xa6rlighed til n\xc3\xa6sten: Den kan der ikke laves love p\xc3\xa5, ikke regler om, ikke moral og politik p\xc3\xa5, men den h\xc3\xb8rer hjemme i situationen, i \xc3\xb8jeblikket, hvor min n\xc3\xa6ste er og m\xc3\xb8der mig. Det stik modsatte af patenteret "n\xc3\xa6stek\xc3\xa6rlighed". Det modsatte af godhedsindustriens opskrifter og afpresning."_NEWLINE_Eller i en formulering fra Tidehverv, 2000:_NEWLINE_"Menneskerettighederne er vor tids ford\xc3\xa6rvsmagt, dj\xc3\xa6velen i skikkelse af en humanit\xc3\xa6r lysengel, forfalskningen og sammenblandingen af Gud og menneske, himmel og jord"\n_START_SECTION_\nSydslesvig og Sk\xc3\xa5ne\n_START_PARAGRAPH_\nS\xc3\xb8ren Krarup har givet udtryk for, at en nations gr\xc3\xa6nser ikke ligger fast \xc3\xa9n gang for alle, men afg\xc3\xb8res af indbyggernes nationalf\xc3\xb8lelse. P\xc3\xa5 sp\xc3\xb8rgsm\xc3\xa5let fra Ritzau "Hvor g\xc3\xa5r Danmarks naturlige gr\xc3\xa6nse efter din vurdering?" svarede Krarup: "Den g\xc3\xa5r s\xc3\xa5 langt, der er dansk flertal." I december 2007 sagde han if\xc3\xb8lge DR Syd: Slesvig er gammelt dansk land. Hvis det er s\xc3\xa5dan, som det var i S\xc3\xb8nderjylland i 1920, at der er et klart flertal for, at det gamle danske land \xc3\xb8nsker at vende tilbage til Danmark, s\xc3\xa5 er det indlysende, at en gr\xc3\xa6nseregulering er p\xc3\xa5 sin plads.  Han mente desuden, at den historiske folkeafstemning i 1920 var baseret p\xc3\xa5 en urimelig afstemningsform. S\xc3\xb8ren Krarup udtalte til Jyllands-Posten: Man kan leve i det h\xc3\xa5b, det g\xc3\xb8r jeg, at den sydslesvigske befolkning besinder sig p\xc3\xa5, hvor den retteligt h\xc3\xb8rer til. At den egentlig er dansk. Men det afh\xc3\xa6nger af dens egen frie beslutning. If\xc3\xb8lge Jyllands-Posten mente han, at ogs\xc3\xa5 befolkningen i Sk\xc3\xa5ne, Halland og Blekinge havde en tilsvarende ret, men forklarede senere i et l\xc3\xa6serbrev i Jyllands Posten, at han ikke \xc3\xb8nskede at indblande Sk\xc3\xa5ne i Sydslesvig-debatten og kaldte denne tilf\xc3\xb8jelse "frugten af en journalists utrov\xc3\xa6rdige vidtl\xc3\xb8ftighed" .\n_START_SECTION_\nUdtalelser p\xc3\xa5 \'Debat hos Clement\'\n_START_PARAGRAPH_\nEfter at have lavet f\xc3\xa5 offentlige udtalelser siden 2011, har S\xc3\xb8ren Krarup p\xc3\xa5 debatshowet \'DR - Debat\' v\xc3\xa6ret oppe omkring Frankrigs n\xc3\xa6ste pr\xc3\xa6sident Emmanuel Macron som v\xc3\xa6rende homoseksuel._NEWLINE_\xc2\xbbJeg ville aldrig have stemt p\xc3\xa5 den\xc2\xa0lille p\xc3\xa6ne b\xc3\xb8ssedreng, var jeg lige ved at sige,\xc2\xab\xc2\xa0  som hurtigt var efterfulgt af \xc2\xbbDet er ogs\xc3\xa5 forkert. Det er ogs\xc3\xa5 forkert. Du ved, jeg ville have fundet et lidt p\xc3\xa6nere udtryk, men n\xc3\xa5r man st\xc3\xa5r ansigt til ansigt med dig her, s\xc3\xa5 kan det tit v\xc3\xa6re sv\xc3\xa6rt at finde det. S\xc3\xa5 jeg ville have sagt lille artige skoledreng.\xc2\xab\xc2\xa0_NEWLINE_Udtalelsen har f\xc3\xa5et meget kritik fra forskellige partier, fra begge politiske fl\xc3\xb8je. B\xc3\xa5de Venstres Jakob Engel-Schmidt, Socialdemokratiets Jesper Petersen, og Alternativets Carolina Magdalene Maier, som har d\xc3\xb8mt S\xc3\xb8ren for at v\xc3\xa6re "udansk...", "homofob..." og "om han overhovedet burde inviteres tilbage igen p\xc3\xa5 DR - Debat."_NEWLINE_Der har l\xc3\xa6nge v\xc3\xa6ret rygter omkring Emmanuel Macrons seksualitet'